techiaith/cofnodycynulliad_en-cy huggingface dataset:
English: Since Flint hospital closed, step-down care from Glan Clwyd Hospital to Holywell for Flint patients isn't working, and there are now excessive waiting times for hospital beds. Why are you reducing local bed availability when we have a shortage of beds, for example, by closing Flint hospital? And, by the way, there was a referendum in Flint that found that the majority of people in Flint wanted their hospital back, so when are we going to get our hospital back in Flint, please?
Welsh: Ers i ysbyty'r Fflint gau, nid yw gofal cam i lawr o Ysbyty Glan Clwyd i Dreffynnon ar gyfer cleifion y Fflint yn gweithio, a cheir amseroedd aros gormodol am welyau ysbyty erbyn hyn. Pam ydych chi'n lleihau nifer y gwelyau lleol sydd ar gael pan fo gennym ni brinder gwelyau, er enghraifft, trwy gau ysbyty'r Fflint? A, gyda llaw, cynhaliwyd refferendwm yn y Fflint a ganfu fod mwyafrif pobl y Fflint eisiau eu hysbyty yn ôl, felly pryd yr ydym ni'n mynd i gael ein hysbyty yn ôl yn y Fflint, os gwelwch yn dda?
English: I'm confident that the service the people of Flint will get when the new health centre is open will be far, far better than what the hospital was able to provide. We have seen this before in different parts of Wales, where people naturally feel concerned when a hospital is lost. But when they see what comes instead, and the facilities that are available, that tends to provide them with reassurance.
Welsh: Rwy'n hyderus y bydd y gwasanaeth y bydd pobl y Fflint yn ei gael pan fydd y ganolfan iechyd newydd yn agor, yn llawer, llawer gwell na'r hyn yr oedd yr ysbyty yn gallu ei gynnig. Rydym ni wedi gweld hyn o'r blaen mewn gwahanol rannau o Gymru, lle mae pobl yn naturiol yn teimlo'n bryderus pan gaiff ysbyty ei golli. Ond pan fyddant yn gweld beth sy'n dod yn ei le, a'r cyfleusterau sydd ar gael, mae hynny'n tueddu i roi sicrwydd iddyn nhw.
English: Prisons aren't devolved, and any call for an independent inquiry is a matter for the UK Government, but there clearly are problems within the prison system that the UK Government needs to tackle.
Welsh: Nid yw carchardai wedi eu datganoli, a mater i Lywodraeth y DU yw unrhyw alwad am ymchwiliad annibynnol, ond yn amlwg ceir problemau o fewn y system carchardai y mae angen i Lywodraeth y DU roi sylw iddynt.
English: I thank you for that, and I'm sure you are aware, First Minister, that a prison safety and reform White Paper from the Department of Justice was released at the beginning of this month. We cannot divorce the Conservative Government budget cuts in recent years from the reduction in prison staff that has had disastrous consequences for both prisoners and the staff. The Westminster Government has now budgeted an additional £104 million to help recruit 2,500 new prison staff, and some prison reform, and I hope in a way that that will help. But my question is: what representation has the Welsh Government made to the Westminster Government in terms of our Barnett consequential and how that might help us here in Wales in picking up the pieces of their mess?
Welsh: Diolchaf i chi am hynna, ac rwy'n siŵr eich bod yn gwybod, Brif Weinidog, y cyhoeddwyd Papur Gwyn diogelwch a diwygio mewn carchardai gan yr Adran Gyfiawnder ddechrau'r mis hwn. Ni allwn ysgaru toriadau'r Llywodraeth Geidwadol i'r gyllideb yn y blynyddoedd diwethaf o'r gostyngiad i staff carchardai sydd wedi arwain at ganlyniadau trychinebus i garcharorion ac i'r staff. Mae Llywodraeth San Steffan wedi cyllidebu £104 miliwn ychwanegol erbyn hyn i helpu i recriwtio 2,500 o staff carchardai newydd, a rhywfaint o ddiwygio carchardai, ac rwy'n gobeithio mewn ffordd y bydd hynny'n helpu. Ond fy nghwestiwn i yw: pa sylwadau y mae Llywodraeth Cymru wedi eu gwneud i Lywodraeth San Steffan o ran ein cyllid Barnett canlyniadol a sut y gallai hwnnw ein helpu ni yma yng Nghymru i geisio clirio eu llanast?
English: They have the responsibility to pick up the pieces of their mess, primarily. The reduction by 25 per cent of front-line prison officers means that those that remain are overstretched, overwhelmed, and without support, and both prisoners and staff are being left in a vulnerable position. I was the local councillor when the Parc prison was built in my council ward, and the major problem the prison had was that it was understaffed, and the staff were undertrained. There were riots there on a regular basis, while staff from Swansea and Cardiff had to come in to assist the situation. One gentleman managed to escape by hanging on to the underneath of a lorry and he was never found. All those first years of the Parc prison's operation were shambolic because of the fact that it was all being done on the cheap. Now, of course, it's in a far better position, but it does show that, if the UK Government isn't willing to invest in prison officers, then the result is chaos and vulnerable prisoners and vulnerable prison officers. They need to re-examine their plans.
Welsh: Nhw sy'n gyfrifol am glirio eu llanast, yn bennaf. Mae'r gostyngiad o 25 y cant mewn swyddogion carchar rheng flaen yn golygu bod y rhai sy'n dal yno yn cael eu gorymestyn, eu gorlethu, a heb gefnogaeth, ac mae carcharorion a staff yn cael eu gadael mewn sefyllfa fregus. Fi oedd y cynghorydd lleol pan adeiladwyd carchar y Parc yn fy ward cyngor, a'r brif broblem oedd gan y carchar oedd ei fod yn brin o staff, ac nad oedd y staff wedi eu hyfforddi'n ddigonol. Roedd terfysgoedd yno yn rheolaidd, a bu'n rhaid i staff o Abertawe a Chaerdydd ddod i mewn i gynorthwyo'r sefyllfa. Llwyddodd un gŵr i ddianc trwy hongian o dan lori ac ni ddaethpwyd o hyd iddo. Roedd yr holl flynyddoedd cyntaf hynny o weithredu carchar y Parc yn draed moch oherwydd y ffaith fod y cwbl yn cael ei wneud yn rhad. Nawr, wrth gwrs, mae mewn sefyllfa llawer gwell, ond mae'n dangos, os nad yw Llywodraeth y DU yn barod i fuddsoddi mewn swyddogion carchar, mai'r canlyniad yw anhrefn a charcharorion agored i niwed a swyddogion carchar agored i niwed. Mae angen iddyn nhw ailystyried eu cynlluniau.
English: The prison system's in crisis and thousands of prison officers are protesting at their dangerous working conditions. At what point will the First Minister deem it essential for Welsh prisons and the well-being of Welsh prisoners and prison staff to come under the jurisdiction of the Welsh Government and the Welsh Assembly?
Welsh: Mae'r system carchardai mewn argyfwng ac mae miloedd o swyddogion carchar yn protestio yn erbyn eu hamodau gwaith peryglus. Pryd fydd y Prif Weinidog yn ystyried ei bod yn hanfodol i garchardai Cymru a lles carcharorion a staff carchardai Cymru ddod o dan awdurdodaeth Llywodraeth Cymru a'r Cynulliad Cenedlaethol?
English: An interesting point, but it's not quite as easy as that, because we don't have a self-contained prison estate. For example, you'd still to need to buy in, as it were, prison places in England, at a price that England wanted to charge - we'd have no particular control over that. We lack certain high-security prisons as well, so all this has to be examined to make sure that we don't end up with control over prisons, which in principle, actually, I've got no objection to, but end up with a financial deal that's far, far worse. Unlike Scotland and Northern Ireland, we've never had that self-contained prison system. It is something, of course, that we'll have to consider when we look at the devolution of prisons.
Welsh: Pwynt diddorol, ond nid yw mor hawdd â hynny, oherwydd nid oes gennym ni'r ystâd carchardai hunangynhwysol. Er enghraifft, byddai'n dal i fod angen i chi brynu i mewn, fel petai, lleoedd mewn carchardai yn Lloegr, am bris y byddai Lloegr yn dymuno ei godi - ni fyddai gennym ni unrhyw reolaeth benodol dros hynny. Rydym ni'n brin o garchardai diogelwch uchel penodol hefyd, felly mae'n rhaid archwilio hyn i gyd er mwyn sicrhau na fydd gennym ni, yn y pen draw, reolaeth dros garchardai, nad oes gen i unrhyw wrthwynebiad iddo mewn egwyddor, a dweud y gwir, gytundeb ariannol sy'n llawer, llawer gwaeth yn y pen draw. Yn wahanol i'r Alban a Gogledd Iwerddon, ni fu gennym ni'r system carchardai hunangynhwysol honno erioed. Mae'n rhywbeth, wrth gwrs, y bydd yn rhaid i ni feddwl amdano wrth ystyried datganoli carchardai.
English: The refreshed cancer delivery plan for Wales, launched today, continues to include a commitment to deliver a programme of awareness campaigns for cancer, including pancreatic cancer.
Welsh: Mae cynllun cyflawni ar ganser Cymru wedi'i adnewyddu, a lansiwyd heddiw, yn parhau i gynnwys ymrwymiad i gyflwyno rhaglen o ymgyrchoedd ymwybyddiaeth o ganser, gan gynnwys canser y pancreas.
English: Thank you, First Minister. Today, I was very proud to once again host an event to mark pancreatic cancer awareness month here in the Senedd. Last year, when I asked you about this, I pressed you on the need to raise awareness. This year, Pancreatic Cancer UK have undertaken research that shows that three quarters of the public in the UK cannot name a single symptom of pancreatic cancer. Would you agree with me that we do now need a step change in this area and will you agree to look at what more we can do to ensure that the public knows what to look for, so that they do go to the doctor's quickly and give themselves a better chance of survival against what is a very aggressive and difficult cancer to treat?
Welsh: Diolch yn fawr, Brif Weinidog. Heddiw, roeddwn yn falch iawn unwaith eto o gynnal digwyddiad i nodi mis ymwybyddiaeth o ganser y pancreas yma yn y Senedd. Y llynedd, pan ofynnais i chi am hyn, pwysais arnoch ar yr angen i godi ymwybyddiaeth. Eleni, mae Pancreatic Cancer UK wedi gwneud gwaith ymchwil sy'n dangos na all tri chwarter y cyhoedd yn y DU enwi unrhyw symptom o ganser y pancreas. A fyddech chi'n cytuno â mi bod angen newid sylweddol arnom yn y maes hwn nawr, ac a wnewch chi gytuno i ystyried beth arall y gallwn ni ei wneud i sicrhau bod y cyhoedd yn gwybod beth i chwilio amdano, fel eu bod yn mynd at y meddyg yn gyflym a rhoi gwell cyfle i'w hunain o oroesi canser sy'n ymosodol ac yn anodd iawn ei drin?
English: Hugely difficult: I've seen it in more than one individual in my family, and, once it's diagnosed, it's hopeless. That's the usual way with pancreatic cancer at the moment - a 4 per cent survival rate. The difficulty is, of course, that the symptoms are quite general and non-specific, and can be symptoms of any number of conditions. That said, the cancer delivery plan does include the commitment to regular national awareness campaigns. Given the fact that pancreatic cancer is, it seems to me, not hugely unusual as a form of cancer, and given its deadly nature, we do need to work with the medical profession in order to assist not just patients, but GPs as well, in terms of them being able to identify the cancer as quickly as possible, difficult though that is.
Welsh: Anodd dros ben: rwyf wedi ei weld mewn mwy nag un unigolyn yn fy nheulu, ac, ar ôl cael diagnosis ohono, mae'n anobeithiol. Dyna'r ffordd arferol gyda chanser y pancreas ar hyn o bryd - cyfradd oroesi o 4 y cant. Yr anhawster, wrth gwrs, yw bod y symptomau yn eithaf cyffredinol ac amhenodol, a gallant fod yn symptomau o unrhyw nifer o gyflyrau. Wedi dweud hynny, mae'r cynllun cyflawni ar ganser yn cynnwys yr ymrwymiad i ymgyrchoedd ymwybyddiaeth cenedlaethol rheolaidd. O ystyried y ffaith nad yw canser y pancreas, mae'n ymddangos i mi, yn fath o ganser arbennig o anghyffredin, ac o ystyried ei natur farwol, mae angen i ni weithio gyda'r proffesiwn meddygol i gynorthwyo nid yn unig cleifion, ond meddygon teulu hefyd, o ran eu gallu i adnabod y canser cyn gynted â phosibl, er mor anodd yw hynny.
English: First Minister, I'm sure you are aware that there's been no progress in survival rates for pancreatic cancer during the last 40 years, despite the extraordinary leaps and bounds we've made in many other medicines and with many other conditions. Now, there's currently a research project collating samples from six hospitals across England and Wales, including Swansea's Singleton, and it's being undertaken to form a bank of tissue that will help scientists to study genetic changes in the cancerous cells. The aim will be to help detect cases more quickly, because, as we've just discussed, once you've been detected, it's usually a bit too late. First Minister, would you take a look at this project and see if there's any assistance that your Government could provide to support this project, either through our research facilities or in terms of funding to try to move this agenda forward?
Welsh: Brif Weinidog, rwy'n siŵr eich bod chi'n ymwybodol na fu unrhyw welliant i gyfraddau goroesi ar gyfer canser y pancreas yn ystod y 40 mlynedd diwethaf, er gwaethaf y camau rhyfeddol yr ydym ni wedi eu gwneud mewn llawer o feddyginaethau eraill a chyda llawer o gyflyrau eraill. Nawr, ceir prosiect ymchwil ar hyn o bryd sy'n casglu samplau o chwe ysbyty ar draws Gymru a Lloegr, gan gynnwys Singleton yn Abertawe, ac mae'n cael ei gynnal i ffurfio cronfa o feinweoedd a fydd yn helpu gwyddonwyr i astudio newidiadau genetig i'r celloedd canser. Y nod fydd helpu i ganfod achosion yn gyflymach, oherwydd, fel yr ydym ni newydd ei drafod, pan gaiff y canser ei ganfod, mae ychydig yn rhy hwyr fel rheol. Brif Weinidog, a wnewch chi gymryd golwg ar y prosiect hwn a gweld a oes unrhyw gymorth y gallai eich Llywodraeth ei roi i gefnogi'r prosiect hwn, naill ai trwy ein cyfleusterau ymchwil neu o ran cyllid i geisio symud yr agenda hon yn ei blaen?
English: I can say to the Member that we are currently funding research trials for pancreatic cancer through Health and Care Research Wales. That's in collaboration with Cancer Research UK. Researchers in Wales are also part of the European study group for pancreatic cancer trials. That includes population-based studies of genetic predispositions to pancreatic cancer. So, yes, some work is already being funded by ourselves as a Government. She's right to point out that survival rates have not budged in a long time, so, finding ways where early diagnosis can be improved will be absolutely crucial to increasing five-year survival rates in the future.
Welsh: Gallaf ddweud wrth yr Aelod ein bod ni wrthi'n ariannu treialon ymchwil ar gyfer canser y pancreas trwy Ymchwil Iechyd a Gofal Cymru. Mae hynny mewn cydweithrediad â Cancer Research UK. Mae ymchwilwyr yng Nghymru hefyd yn rhan o'r grŵp astudio Ewropeaidd ar gyfer treialon canser y pancreas. Mae hynny'n cynnwys astudiaethau seiliedig ar boblogaeth o ragdueddiadau genetig i ganser y pancreas. Felly, oes, mae rhywfaint o waith eisoes yn cael ei ariannu gennym ni fel Llywodraeth. Mae hi'n iawn i nodi nad yw cyfraddau goroesi wedi newid ers amser maith, felly, mae dod o hyd i ffyrdd lle gellir gwella diagnosis cynnar yn gwbl hanfodol i gynyddu cyfraddau goroesi pum mlynedd yn y dyfodol.
English: There is still a long way to go before we close the pay gap. It remains a priority. We do continue to tackle the underlying issues that create gender pay inequality, and those plans are to be found in our Welsh-specific equality duties and our strategic equality plan objectives.
Welsh: Mae llawer iawn i'w wneud eto cyn i ni gau'r bwlch cyflog. Mae'n parhau i fod yn flaenoriaeth. Rydym ni'n parhau i roi sylw i'r problemau sylfaenol sy'n creu anghydraddoldeb cyflog rhwng y rhywiau, ac mae'r cynlluniau hynny i'w gweld yn ein dyletswyddau cydraddoldeb penodol i Gymru ac amcanion ein cynllun cydraddoldeb strategol.
English: I thank the First Minister for that response. Figures released from the Fawcett Society last week show that the full-time hourly gender pay gap in Wales is 7.1 per cent, which is actually lower than the UK average, but it is against a background of lower wages in Wales. On a UK-wide basis, the gender pay gap means that women are effectively working for free from 10 November, when you compare their wages with men's, until the end of the year. So, what further could we do to try to tackle this glaring inequality?
Welsh: Diolchaf i'r Prif Weinidog am yr ymateb yna. Mae ffigurau a gyhoeddwyd gan Gymdeithas Fawcett yr wythnos diwethaf yn dangos bod y bwlch cyflog rhwng y rhywiau fesul awr llawn amser yng Nghymru yn 7.1 y cant, sy'n is na chyfartaledd y DU, ond yn erbyn cefndir o gyflogau is yng Nghymru. Ar sail y DU gyfan, mae'r bwlch cyflog rhwng y rhywiau yn golygu bod menywod yn gweithio am ddim i bob pwrpas o 10 Tachwedd, pan fyddwch chi'n cymharu eu cyflogau gyda rhai dynion, tan ddiwedd y flwyddyn. Felly, beth arall allem ni ei wneud i geisio mynd i'r afael â'r anghydraddoldeb hynod amlwg hwn?
English: We are proud supporters of Chwarae Teg, who, of course, work tirelessly to challenge gender stereotypes, occupational segregation, and to promote modern workplace practices through, for example, the Agile Nation 2 programme and campaigns such as Not Just for Boys, but we are also continuing to challenge gender stereotypes. We held Girls Make a Difference conferences in 2014 and 2015, encouraging girls to aspire and to achieve in Wales.
Welsh: Rydym ni'n gefnogwyr balch o Chwarae Teg, sydd, wrth gwrs, yn gweithio'n ddiflino i herio stereoteipiau rhyw, gwahanu galwedigaethol, ac i hybu arferion gweithle modern trwy, er enghraifft, rhaglen Cenedl Hyblyg 2 ac ymgyrchoedd fel Not Just for Boys, ond rydym ni hefyd yn parhau i herio stereoteipiau rhyw. Cynhaliwyd cynadleddau Mae Merched yn Gwneud Gwahaniaeth yn 2014 a 2015, gan annog merched i ddyheu ac i gyflawni yng Nghymru.
English: What action or engagement is the Welsh Government taking following the new Equality and Human Rights Commission report estimating the financial cost of pregnancy and maternity-related discrimination and disadvantage, which found that UK businesses are losing nearly £280 million each year as a result of women being forced out of their jobs by pregnancy and maternity discrimination in work?
Welsh: Pa gamau neu ymgysylltiad y mae Llywodraeth Cymru yn eu gweithredu yn dilyn adroddiad newydd y Comisiwn Cydraddoldeb a Hawliau Dynol yn amcangyfrif cost ariannol gwahaniaethu ac anfantais ar sail beichiogrwydd a mamolaeth, a ganfu fod busnesau yn y DU yn colli bron i £280 miliwn y flwyddyn o ganlyniad i fenywod yn cael eu gorfodi allan o'u swyddi gan wahaniaethu ar sail beichiogrwydd a mamolaeth yn y gwaith?
English: It's a matter for the UK Government to deal with, given the fact that we're talking here about employment rights, but, nevertheless, any loss of talent to any business is something to be regretted. That means, of course, ensuring that, where there is any discrimination on the basis of maternity leave, that is challenged and dealt with by the employment tribunals.
Welsh: Mae'n fater i Lywodraeth y DU ymdrin ag ef, o ystyried y ffaith ein bod ni'n sôn yma am hawliau cyflogaeth, ond, serch hynny, mae unrhyw golled o dalent i unrhyw fusnes yn rhywbeth i'w resynu. Mae hynny'n golygu, wrth gwrs, sicrhau, lle ceir unrhyw wahaniaethu ar sail cyfnod mamolaeth, bod hynny'n cael ei herio ac yr ymdrinnir ag ef gan y tribiwnlysoedd cyflogaeth.
English: We take the view that every week is a week for waste reduction. We are the only country in the UK to set waste reduction targets, and, since 2006-07, we have reduced our household waste by 14 per cent.
Welsh: Ein barn ni yw bod pob wythnos yn wythnos i leihau gwastraff. Ni yw'r unig wlad yn y DU i osod targedau lleihau gwastraff, ac, er 2006-07, rydym ni wedi lleihau ein gwastraff cartref gan 14 y cant.
English: I think Wales has an excellent story to tell, and our very modest levy on plastic bags has had an unbelievable impact in terms of 70 per cent reduction of plastic bag use. The focus of the European week is on reducing the amount of wasteful packaging, and we know from Plastics Europe, which is a trade association for plastics manufacturers, that about two thirds of the plastic used each year in the UK is on packaging. Now, the German Government introduced legislation on this in 1996, which compelled manufacturing companies to redesign wasteful packaging out of their processes to avoid waste, and Germany is now the top European nation for recycling: 70 per cent of the waste generated is successfully recovered and reused each year. What do you think Wales could do to follow the example of Germany, as we know that people in our community rail against the fact that there is so much unnecessary plastic wrapped up in whatever they purchase?
Welsh: Rwy'n credu bod gan Gymru stori wych i'w hadrodd, ac mae ein hardoll fach iawn ar fagiau plastig wedi cael effaith anhygoel o ran lleihau'r defnydd o fagiau plastig gan 70 y cant. Mae pwyslais yr wythnos Ewropeaidd ar leihau cyfanswm y deunydd pacio gwastraffus, ac rydym ni'n gwybod drwy Plastics Europe, sy'n gymdeithas fasnachu ar gyfer cynhyrchwyr plastig, bod tua dwy ran o dair o'r plastig a ddefnyddir bob blwyddyn yn y DU ar gyfer deunydd pacio. Nawr, cyflwynodd Llywodraeth yr Almaen ddeddfwriaeth ar hyn yn 1996, a oedd yn gorfodi cwmnïau gweithgynhyrchu i ailddylunio pecynnau gwastraffus allan o'u prosesau er mwyn osgoi gwastraff, a'r Almaen yw'r wlad Ewropeaidd uchaf o ran ailgylchu erbyn hyn: mae 70 y cant o'r gwastraff a gynhyrchir yn cael ei adfer yn llwyddiannus a'i ailddefnyddio bob blwyddyn. Beth ydych chi'n feddwl y gallai Cymru ei wneud i ddilyn esiampl yr Almaen, gan ein bod ni'n gwybod bod pobl yn ein cymuned yn cwyno am y ffaith fod cymaint o blastig diangen wedi ei lapio am beth bynnag y maen nhw'n ei brynu?
English: The difficulty with it, of course, is that much of what we buy comes from outside even the EU. With China particularly, the packaging is substantial because of the distance that goods will travel. So, there is a difficulty for me in saying, 'Right, we're going to have a closed cycle in Wales', because Wales is so small. I think there is scope for doing it at a UK level and an EU level to encourage there to be fewer - for there to be less possible waste at the beginning of the process to not have to deal with the arisings at the end. But, for me, this is something that should be dealt with at a much bigger level, an international level, a global level, to make sure that we reduce the amount of potential waste in the first place.
Welsh: Yr anhawster, wrth gwrs, yw bod llawer o'r hyn yr ydym ni'n ei brynu yn dod o'r tu allan i'r UE hyd yn oed. O ran Tsieina yn arbennig, mae'r deunydd pacio yn sylweddol oherwydd y pellter y bydd nwyddau yn ei deithio. Felly, mae anhawster i mi ddweud, 'Iawn, rydym ni'n mynd i gael cylch caeedig yng Nghymru', gan fod Cymru mor fach. Rwy'n meddwl bod lle i'w wneud ar lefel y DU ac ar lefel yr UE i annog cael llai - fel bod llai o wastraff posibl ar ddechrau'r broses er mwyn peidio â gorfod ymdrin â'r deilliannau yn y diwedd. Ond, i mi, mae hyn yn rhywbeth y dylid ymdrin ag ef ar lefel lawer mwy, ar lefel rhyngwladol, ar lefel byd-eang, er mwyn sicrhau ein bod yn lleihau cyfanswm y gwastraff posibl yn y lle cyntaf.
English: There is one thing that we can do in Wales, First Minister, on the basis of the plastic bags levy, and that is a deposit-return scheme so that the plastic bottles that are used today in Wales are re-used and returned, and that deposit is repaid, rather than them ending up on our beaches.
Welsh: Wel, mae yna un peth y gallwn ni ei wneud yng Nghymru, Brif Weinidog, ar sail y lefi bagiau plastig, a chynllun dychwelyd blaendal yw hynny, fel bod y poteli plastig sy'n cael eu defnyddio heddiw yng Nghymru yn cael eu hailddefnyddio a'u dychwelyd, a blaendal yn cael ei dalu yn ôl, yn hytrach na'u bod yn bennu lan ar ein traethau ni.